Folketing
2003-01-21

Jeg vil starte med at sige til hr. Lars Kramer Mikkelsen: Jeg har indtil flere gange besvaret spørgsmål om VU og Venstre, og jeg mener, at de svar må tale for sig selv. Så vil jeg sige om det, hr. Søren Søndergaard læser op: Anerkendelse for det, hr. Søren Søndergaard - flot. Men VS, Enhedslisten og dele af den danske venstrefløj har jo under hele fodnoteperioden været aktive i forhold til at sikre, at Danmark ikke havde det omdømme, som et NATO-land skulle have, og har aktivt modarbejdet de beslutninger, der er blevet taget. Der er også adskillige citater fra folk - Socialdemokrater, SF'ere, Enhedslistefolk - hvor man også erkender, at man støtter de socialistiske lande. Den erkendelse har der været; det tror jeg ikke der er nogen der er i tvivl om, og hvis det er nødvendigt, tager vi også en debat om det.